
Z A P I S N I K

39. sjednice Vijeća Mjesnog odbora „Bruno Bušić“, 19. lipnja 2024. godine u 19.30  sati, u prostorijama Mjesnog odbora „Bruno Bušić“,


NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Bojana Jurički
4. Iva Ramljak
5. Borna Smrk
6. Marinko Blažević
7. Mirjana Grubišić


Predsjedava Iva Ramljak, predsjednica Vijeća.
Predsjednica konstatira da je nazočno 7 od 7 članova Vijeća, te otvara 39. sjednicu Vijeća Mjesnog odbora.
Predsjednica predlaže dnevni red i pita ima li tko kakvih dodatnih prijedloga.
Prijedlog je jednoglasno izglasan i konstatira se da Vijeće jednoglasno usvaja sljedeći


D N E V N I   R E D


1. Donošenje prioriteta VMO za Plan komunalnih aktivnosti 2025., kao i Plan malih komunalnih akcija za 2025. (asfalterski program)
2. Plan provođenja manifestacije - Dan Mjesnog odbora “Bruno Bušić”
3. Aktualna komunalna problematika
4. Izvješća, pitanja i prijedlozi



Ad. 1. Donošenje prioriteta VMO za Plan komunalnih aktivnosti 2025., kao i Plan malih komunalnih akcija za 2025. (asfalterski program)


Predsjednica obavještava Vijećnike kako je potrebno donijeti prioritete za PKA 2025. godinu.

Predsjednica otvara raspravu. U raspravi sudjeluju svi vijećnici.
Vijećnici ostaju pri prioritetima određenim na prethodnoj sjednici. Naknadno će donijeti odluku u slučaju dopuna. Jednoglasno se donosi sljedeći

Zaključak
o prijedlogu prioritetnih aktivnosti na području MO „Bruno Bušić“ 
za donošenje Plana komunalnih aktivnosti Gradske četvrti Peščenica – Žitnjak u 2025.

1. Vijeće Mjesnog odbora „Bruno Bušić“ utvrdilo je prijedlog prioritetnih aktivnosti na području MO „Bruno Bušić“ za donošenje Plana komunalnih aktivnosti Gradske četvrti Peščenica – Žitnjak u 2024. kako slijedi:

1. Uređenje prilaza na adresi Borongaj Aerodrom 7

2. Sanacija i asfaltiranje Brckovljanske ulice

3. Sanacija i asfaltiranje Ravenske ulice


2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


Ad 2. Plan provođenja manifestacije - Dan Mjesnog odbora “Bruno Bušić”

Potpredsjednica obavještava Vijećnike kako je manifestacija Dana Mjesnog odbora „Bruno Bušić“ uspješno provedena i zahvalila se svima koji su sudjelovali u organizaciji. 

Predsjednica otvara raspravu. U raspravi sudjeluju svi prisutni Vijećnici. 

Vijećnici jednoglasno donose preporuku da se preostali iznos zaprimljenog od donacija Vijećnika i građana usmjeri prema financiranju maturalca za učenike. 

Predsjednica ocjenjuje suradnju s pravnim osobama i građanima na području mjesnog odbora radi organizacije Dana Mjesnog odbora uspješnom te vijećnici planiraju surađivati s zainteresiranim subjektima i u budućim obilježavanjima. Ističu kako je potrebno uključiti više ljudi u organizaciju u budućnosti.

Vijećnik Marinko Blažević ističe kako je potrebno prikupiti više donacija i pravnih osoba radi suradnje.

Ad 3. Aktualna komunalna problematika


Predsjednica obavještava Vijećnike kako je Vijeće mjesnog odbora zaprimilo upit građana u odnosu na mogućnost prebojavanja murala u pothodniku kod željezničke postaje Maksimir.

Predsjednica otvara raspravu. U raspravi sudjeluju svi vijećnici.

Predsjednica ističe kako je riječ o projektu, a ne samoinicijativnom uratku. Vijećnici su suglasni kako mural nije potrebno prebojavati.
 

Vijećnici raspravljaju o temi s 38. sjednice – sanacija korijesnskog ispred OŠ u te jednoglasno donose sljedeće zaključke


Zaključak
o potrebi izmjene Plana komunalnih aktivnosti za 2024. 

1. Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da u Plan komunalnih aktivnosti za 2024. godinu prioritetno uvrsti:

· izrada projekta sanacije korijenskog sustava stabala koji se proteže ulicom Ksavera Šandora Gjalskog, ispred Konzuma i OŠ Dobriše Cesarića zbog oštećenja pločnika


2. U svrhu izrade projektne dokumentacije Vijeće Mjesnog odbora „Bruno Bušić“ Zaključkom (KLASA: 024-08/24-003/769; URBROJ: 251-13-11-11/002-24-5) donesenim na 37. sjednici VMO odustalo je od već uvrštene akcija u PKA za 2024.: 

· dječja igrališta i zelene površine - Ulica Vladimira Vidrića (južno) 31 – 41 – pješačka staza – uređivanje i asfaltiranje.

3. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


Zaključak
o potrebi stručnog očevida 

1. Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da u od nadležnog Sektora za građenje komunalne infrastrukture i održavanje javnoprometnih površina, javnih objekata i javne rasvjete zatraži:

· stručni očevid u svrhu donošenja Rješenja i prijedloga radi prilagodbe javne rasvjete u sklopu sanacije pješačke staze koji se proteže ulicom Ksavera Šandora Gjalskog, ispred Konzuma i OŠ Dobriše Cesarića zbog oštećenja pločnika


2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


Zaključak
o potrebi stručnog očevida 

1. Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da u od nadležnog Sektora za komunalne poslove i javne površine, Odsjeka za zelene površine zatraži:

· stručni očevid u svrhu donošenja Rješenja i preporuke o sanaciji korijenskog sustava stabala koji se proteže ulicom Ksavera Šandora Gjalskog, ispred Konzuma i OŠ Dobriše Cesarića zbog oštećenja pločnika


2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


Ad 4. Izvješća, pitanja, prijedlozi


Vijećnica Bojana Jurički postavlja upit vezano za funkcioniranje korištenja prostorija Mjesnog odbora Bruno Bušić. Vijećnik Marinko Blažević navodi kako domar Željko Stošić organizirano vodi brigu o prostorijama mjesnog odbora, ali smatra kako često ima nesuglasice s korisnicima prostorija. Potpredsjednica navodi kako se incidenti vezano za korištenje prostorija ne odvijaju u slučaju proslave dječjih rođendana. 

[bookmark: _GoBack]Potpredsjednica napominje kako je zaprimljen zahtjev za korištenje prostorija od strane Marije Bitunjac na dan 29.06. od 12-23h radi proslave dječjeg rođendana. Suglasnost je data do 20 sati.

Vijećnik Marinko Blažević upozorava kako je na križanju Ulice K. S. Gjalskog i Borongajske ulice nije moguće prići semaforu radi nepropisno parkiranih vozila. Navodi i kako je potrebno obavijestiti komunalno redarstvo radi pojačanog postupanja.

Potpredsjednica navodi kako će kontaktirati ravnateljicu vrtića radi podnošenja zahtjeva za postavljanje ležećeg policajca na pješačkom prijelazu kod vrtića u ulici K. S. Gjalskog, a budući da je zaprimila nekoliko prigovora roditelja kako vozači neprilagođenom brzinom prilaze pješačkom prijelazu.


Pitanja i prijedloga nema i ovime je iscrpljen dnevni red.

Predsjednica u 20:30 zatvara 39. sjednicu VMO.


[bookmark: _gjdgxs]KLASA: 024-08/24-003/1174
URBROJ: 251-13-11-11/002-24-3
Zagreb, 19. lipnja 2024.

                                                                       Predsjednica Vijeća Mjesnog odbora
							      „Bruno Bušić“

					                          Iva Ramljak,  mag.iur.	

